cyanic-selkie/wikianc huggingface dataset:
वीरभद्र
वीरभद्र का विवाह और सन्तान
1.पोनभद्र ; पूनिया 2.क्ल्हनभद्र ;कल्हण 3.अतिसुरभद्र ; आंजना 4.जखभद्र ; जाखड 5.ब्रह्मभद्र ; भीमरौलिया 6.दहीभद्र ; दहिया 7.बुड़िया; गोदारा
बोलैंड पार्क
बोलैंड पार्क दक्षिण अफ्रीका के पारल में एक बहुउद्देश्यीय स्टेडियम है। वर्तमान में इसका उपयोग ज्यादातर क्रिकेट मैचों के लिए किया जाता है और 2003 क्रिकेट विश्व कप के दौरान तीन मैचों की मेजबानी की। बोलैंड क्रिकेट टीम और केप कोबरा दोनों ही घरेलू मैदान पर मैच खेलते हैं। स्टेडियम की क्षमता 10,000 लोगों की है।
घौसपुर गाँव, गुरुआ (गया)
घौसपुर गुरुआ, गया, बिहार स्थित एक गाँव है।
सइरांग
सइरांग (Sairang) भारत के मिज़ोरम राज्य के अइज़ोल ज़िले में स्थित एक कस्बा है।
2016 एशिया कप
२०१६ एशिया कप टूर्नामेंट पांच एशियाई टेस्ट खेलने वाले देशों बांग्लादेश, भारत ,पाकिस्तान और श्रीलंका शामिल हैं। दो टीमें क्वालीफाइंग करेंगी। श्रीलंका पिछले टूर्नामेंट की विजेता टीम है। २०१६ एशिया कप का पहला मैच भारत बनाम बांग्लादेश के बीच ढाका में २४ फ़रवरी को खेला गया जिसमें भारत ने बांग्लादेश को ४५ रनों से हराया। इसका फाइनल मैच ६ मार्च को शेर-ए-बांग्ला राष्ट्रीय क्रिकेट स्टेडियम पर भारत तथा बांग्लादेश के बीच खेला गया जिसमें भारत ने बांग्लादेश को ८ विकेटों से परास्त करके ६वीं बार एशिया कप का खिताब अपने नाम किया।
शारदा प्रसाद वर्मा
शारदा प्रसाद वर्मा  को प्रशासकीय सेवा के क्षेत्र में सन १९६८ में भारत सरकार ने पद्म भूषण से सम्मानित किया था। ये उत्तर प्रदेश राज्य से हैं।
खेड़ी अरु गाँव, एतमादपुर (आगरा)
}}
खेड़ी अरु एतमादपुर, आगरा, उत्तर प्रदेश स्थित एक गाँव है।
ज्योतिष चंद्र राय
ज्योतिष चंद्र राय  को चिकित्सा विज्ञान के क्षेत्र में सन १९६८ में भारत सरकार ने पद्म भूषण से सम्मानित किया था। ये पश्चिम बंगाल राज्य से हैं।
बाराबंकी-लखनऊ उपनगरीय रेलवे
बाराबंकी-लखनऊ उपनगरीय रेलवे लखनऊ को बाराबंकी से जोड़ने के लिए उत्तर रेलवे, उत्तर मध्य रेलवे और उत्तर पूर्व रेलवे द्वारा संचालित एक कम्यूटर रेल सेवा है। ये सेवाएं ज्यादातर ईएमयू और एमईएमयू रेक का उपयोग करके चलाई जाती हैं। हालाँकि इसमें समर्पित उपनगरीय ट्रैक नहीं हैं, लेकिन लंबी दूरी की ट्रेनों के साथ ट्रैक साझा करते हैं। स्थानीय रूप से इसे बीएल का अर्थ बाराबंकी-लखनऊ कहा जाता है (जबकि एलसी का अर्थ लखनऊ-कानपुर) है।
भूटान
भूटान का राजतंत्र (भोटान्त) हिमालय पर बसा दक्षिण एशिया का एक छोटा और महत्वपूर्ण देश है। यह चीन (तिब्बत) और भारत के बीच स्थित भूमि आबद्ध देश है। इस देश का स्थानीय नाम ड्रुग युल है, जिसका अर्थ होता है अझ़दहा का देश। यह देश मुख्यतः पहाड़ी है और केवल दक्षिणी भाग में थोड़ी सी समतल भूमि है। यह सांस्कृतिक और धार्मिक तौर से तिब्बत से जुड़ा है, लेकिन भौगोलिक और राजनीतिक परिस्थितियों के मद्देनजर वर्तमान में यह देश भारत के करीब है तथा भारत के परम् -मित्रों में से एक है।
भूटान का धरातल विश्व के सबसे ऊबड़ खाबड़ धरातलों में से एक है, जो 100 किमी की दूरी के बीच में 150 से 7000मी की ऊँचाई पायी जाती है ! भूटान पहले भारत, पाकिस्तान, बांग्लादेश तथा मालदीव से कोई प्रवेश कर नहीं लेता था, पर अब लेना शुरू कर दिया है।
नाम
कुछ लोगों के अनुसार भूटान संस्कृत के भू-उत्थान से बना शब्द है जिसका शाब्दिक अर्थ है ''ऊंची  भूमि. कुछ के अनुसार यह भोट-अन्त (भोटान्त) (यानि तिब्बत का अन्त) का बिगड़ा रूप है। यहां के निवासी भूटान को ड्रुग-युल'' (अझ़दहा का देश) तथा इसके निवासियों को ड्रुगपा कहते हैं। इसके अलावा भी भूटान के कई नाम रहे हैं पूर्व में।
इतिहास
सत्रहवीं सदी के अंत में भूटान ने बौद्ध धर्म को अंगीकार किया। 1865 में ब्रिटेन और भूटान के बीच सिनचुलु संधि पर हस्ताक्षर हुआ, जिसके तहत भूटान को सीमावर्ती कुछ भूभाग के बदले कुछ वार्षिक अनुदान के करार किए गए। ब्रिटिश प्रभाव के तहत 1907 में वहाँ राजशाही की स्थापना हुई। तीन साल बाद एक और समझौता हुआ, जिसके तहत ब्रिटिश इस बात पर राजी हुए कि वे भूटान के आंतरिक मामलों में हस्त्क्षेप नहीं करेंगे लेकिन भूटान की विदेश नीति इंग्लैंड द्वारा तय की जाएगी। बाद में 1947 के पश्चात यही भूमिका भारत को मिली। दो साल बाद 1949 में भारत भूटान समझौते के तहत भारत ने भूटान की वो सारी जमीन उसे लौटा दी जो अंग्रेजों के अधीन थी। इस समझौते के तहत भारत का भूटान की विदेश नीति एवं रक्षा नीति में काफी महत्वपूर्ण भूमिका दी गई।
राजनीति
भूटान का राजप्रमुख राजा अर्थात द्रुक ग्यालपो होता है, जो वर्तमान में जिग्मे खेसर नामग्याल वांग्चुक हैं। हालांकि यह पद वंशानुगत है लेकिन भूटान के संसद शोगडू  के दो तिहाई बहुमत द्वारा हटाया जा सकता है। शोगडू में 154 सीटे होते हैं, जिसमे स्थानीय रूप से चुने गए प्रतिनिधि (105), धार्मिक प्रतिनिधि (12) और राजा द्वारा नामांकित प्रतिनिधि (37) और इन सभी का कार्यकाल तीन वर्षों का होता है। राजा की कार्यकारी शक्तियाँ शोगडू के माध्यम से चुने गए मंत्रिपरिषद में निहित होती हैं। मंत्रिपरिषद के सदस्यों का चुनाव राजा करता है और इनका कार्यकाल पाँच वर्षों का होता है। सरकार की नीतियों का निर्धारण इस बात को ध्यान में रखकर किया जाता है कि इससे पारंपरिक संस्कृति और मूल्यों का संरक्षण हो सके। हालांकि भूटान में रहने वाले नेपाली मूल के अल्पसंख्यक समुदायों में कुछ असंतोष है, जो अपनी संस्कृति पर भूटानी संस्कृति लादे जाने के खिलाफ हैं। इस व्यवस्था का विरोध करने वाले नेपाली भूटानी नेपाल तथा भारत के विभिन्न हिस्सों में शरणार्थी बनने को विवश हैं। पूर्वी नेपाल में करीब एक लाख से ज्यादा व भारत में ३० हजार के करीब भूटानी नेपाली शरणार्थी के तौर पर रह रहे हैं। उनकी देखभाल शरणार्थी संबंधी राष्ट्रसंघीय उच्चायुक्त से मिलकर नेपाल सरकार कर रही है।
जिले
भूटान बीस जिलों (ज़ोंगखाग) में विभाजित है।
भूगोल
भूटान चारों तरफ से स्थल से घिरा हुआ पर्वतीय क्षेत्र है। उत्तर में पर्वतों की चोटियाँ कहीं-कहीं 7000 मीटर से भी ऊँची हैं, सबसे ऊँची चोटी कुला कांगरी जो 7553 मीटर है। गांगखर पुएनसुम की ऊँचाई 6896 मीटर है, जिस पर अभी तक मानवों के कदम नहीं पहुँचे हैं। देश का दक्षिणी हिस्सा अपेक्षाकृत कम ऊँचा है और यहाँ कई उपजाऊ और सघन घाटियाँ हैं, जो ब्रह्मपुत्र की घाटी से मिलती है। देश का लगभग 70% हिस्सा वनों से आच्छादित है। देश की ज्यादातर आबादी देश के मध्यवर्ती हिस्सों में रहती है। देश का सबसे बड़ा शहर, राजधानी थिम्फू है, जिसकी आबादी 50,000 है, जो देश के पश्चिमी हिस्से में स्थित है। यहाँ की जलवायु मुख्य रूप से उष्णकटिबंधीय है।
अर्थव्यवस्था
विश्व के सबसे छोटी अर्थव्यवस्थाओं में से एक भूटान का आर्थिक ढाँचा मुख्य रूप से कृषि और वन क्षेत्रों और अपने यहाँ निर्मित पनबिजली के भारत को विक्रय पर निर्भर है। ऐसा माना जाता है कि इन तीन चीजों से भूटान की सरकारी आय का 75% आता है। कृषि जो यहाँ के लोगों का आधार है, इस पर 90% से ज्यादा लोग निर्भर हैं। भूटान का मुख्य आर्थिक सहयोगी भारत हैं क्योंकि तिब्बत से लगने वाली भूटान की सीमा बंद है। भूटान की मुद्रा ङुल्ट्रम है, जिसका भारतीय रुपया से आसानी से विनिमय किया जा सकता है। औद्योगिक उत्पादन लगभग नगण्य है और जो कुछ भी है, वे कुटीर उद्योग की श्रेणी में आते हैं। ज्यादातर विकास परियोजनाएँ जैसे सड़कों का विकास इत्यादि भारतीय सहयोग से ही होता है। भूटान की पनबिजली और पर्यटन के क्षेत्र में असीमित संभावनाएँ हैं।
लोग एवं धर्म
भूटान की लगभग आधी आबादी भूटान के मूलनिवासी हैं, जिन्हें गांलोप कहा जाता है और इनका निकट का संबंध तिब्बत की कुछ प्रजातियों से है। इसके अलावा अन्य प्रजातियों में नेपाली है और इनका सम्बन्ध नेपाल राज्य से है। उसके बाद शरछोगपा और ल्होछमपा हैं। यहाँ की आधिकारिक भाषा जोङखा है, इसके साथ ही यहाँ कई अन्य भाषाएँ बोली जाती हैं, जिनमें कुछ तो विलुप्त होने के कगार पर हैं।
भूटान में आधिकारिक धर्म बौद्ध धर्म की वज्रयान शाखा है, जिसका अनुपालन देश की लगभग ७५% जनता करती है। भूटान की अतिरिक्त २५ प्रतिशत जनसंख्या हिंदू धर्म की अनुयायी है। भूटान के हिंदू धर्मी नेपाली मूल के लोग है, जिन्हे ल्होछमपा भी कहा जाता है। भूटान, सांस्कृतिक और सामाजिक दृष्टि से भारत के सर्वाधिक करीब है।
संस्कृति
भूटान दुनिया के उन कुछ देशों में है, जो खुद को शेष संसार से अलग-थलग रखता चला आ रहा है और आज भी काफी हद तक यहाँ विदेशियों का प्रवेश नियंत्रित है। देश की ज्यादातर आबादी छोटे गाँव में रहते हैं और कृषि पर निर्भर हैं। शहरीकरण धीरे-धीरे अपने पाँव जमा रहा है। बौद्ध विचार यहाँ की ज़िंदगी का अहम हिस्सा हैं। तीरंदाजी यहाँ का राष्ट्रीय खेल है।
कन्या, भनोली तहसील
कन्या, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पारमिता शतपथी
वो लेखिका प्रतिभा शतपथी की सुपुत्री हैं और १९८९ से भारतीय राजस्व सेवा की अधिकारी है।
युक्ता मुखी
युक्ता मुखी एक भारतीय अभिनेत्री हैं। वे विश्व सुन्दरी विजेता रह चुकी हैं।
व्यक्तिगत जीवन
युक्ता मुखी का जन्म 7 अक्टूबर, 1979 को हुआ था। वह मुंबई में रहती थीँ. अब युक्ता मुखी की शादी हो चुकी है। फिल्मोँ में असफलता का कारण युक्ता की लंबाई भी है। युक्ता का कद 6 फुट 1 इंच है। जबकि हमारे बालीवुड के अधिकतर अभिनेता ठिगने कद के हैं.
फोन्ग न्हा-की बान्ग
फोन्ग न्हा-की बान्ग (वियतनामी: Vườn quốc gia Phong Nha-Kẻ Bàng) क्वान्ग बिन प्रांत, वियतनाम में एक राष्ट्रीय उद्यान है। इस उद्यान में ३०० गुफाएँ हैं, जिनकी कुल लंबाई ७० किमी है, जिसमें से ब्रिटिश और वियतनामी वैज्ञानिकों ने अब तक २० किमी तक का सर्वेक्षण कर लिया है। इस उद्यान में बहुत सी भूमिगत नदियाँ है और यहाँ बहुत जैव विविधता है। सन् २००३ में युनेस्को ने इसे विश्व धरोहर स्थलों (प्राकृतिक धरोहर स्थल) में सूचीबद्ध किया।
चंदो खारा गाँव, गुरुआ (गया)
चंदो खारा गुरुआ, गया, बिहार स्थित एक गाँव है।
अट्ठारह व्यवहारपद
मनुस्मृति, याज्ञवल्क्य स्मृति तथा नारद स्मृतियों में अपराध तथा दण्डव्यवस्था का विस्तृत वर्णन किया गया है। स्मृतियाँ उन विषयों को, जिनके अन्तर्गत विवाद उत्पन्न हो सकता है, अठारह शीर्षकों में रखती है। इन्हें व्यवहारपद कहते हैं।
व्यवहार के अठारह पदों का तात्पर्य यह है कि सभी प्रकार के विवाद अठारह शीर्षकों में से किसी एक के ही अन्तर्गत रहेंगे। दण्ड की व्यवस्था भी स्मृतियों में इन अठारह प्रकार के पदो के अनुसार ही दी गयी है। प्राचीन भारतीय न्याय पद्धति के आधारस्तम्भ कहे जाने वाले विद्वानों के द्वारा भी इन अट्ठारह पदों में समस्त विवादों को रखना स्वीकार कर लिया गया था। मनु, याज्ञवल्क्य एवं नारद स्मृतियों के अतिरिक्त बृहस्पति, कौटिल्य आदि ने भी व्यवहार के अठारह पदों का वर्णन किया है। मनु तथा नारद अठारह पदों को एक ही स्थान पर संग्रहित करके दण्ड व्यवस्था बताते हैं।
स्मृतियों के अनुसार विवाद के अट्ठारह पद इस प्रकार हैं
व्यवहार के इन अठारह पदों का वर्णन मनुस्मृति में किया गया है। नारद स्मृति में व्यवहार के जिन अठारह पदों का वर्णन किया गया है, वे मनुस्मृति से कुछ भिन्न हैं। मनु स्मृति में क्रय-विक्रय दोनों पदों को एक साथ रखा गया है किन्तु नारदस्मृति में क्रय-विक्रय दोनों को अलग-अलग रखते हुए व्याख्या की गई है। नारद स्मृति में स्वामी और पशुपालन का विवाद, स्तेय, स्त्री संग्रहण का वर्णन अट्ठारह पदों में नहीं किया गया है। परन्तु विवाद के अठारह पदों की पूर्ति अन्य प्रकारों से की है। नारद स्मृति में क्रय-विक्रय को दो अलग अलग पदों में रखा गया है तथा अभ्युयेत्यशुश्रूष तथा प्रकीर्णक को व्यवहार के पदों में स्थान देकर अठारह पदों की पूर्ति की गयी है। इसी प्रकार याज्ञवलक्य स्मृति में जिन व्यवहार के पदों का वर्णन किया गया है, वे मनुस्मृति से कुछ भिन्नता रखते हैं। याज्ञवलक्य के द्वारा भी व्यवहार के अठारह पदों का वर्णन किया गया हैं उनके द्वारा भी नारद स्मृति के समान क्रय-विक्रय को अलग-अलग रखा गया है तथा स्त्री पुंधर्म का उल्लेख नहीं किया गया है। परन्तु नारदस्मृति के ही समान अभ्युयेत्यशुश्रूषा तथा प्रकीर्णक का वर्णन करने से अट्ठारह की संख्या पूर्ण हो जाती है। मनु, याज्ञवलक्य तथा नारद स्मृतियों में थोड़ी-बहुत भिन्नताओं के साथ व्यवहार के विभिन्न पदों का वर्णन किया गया है।
व्यवहार के पदों को जो इस प्रकार विभिन्न शीर्षकों के अन्तर्गत रखा गया है, इसका अर्थ यह नहीं था कि इन्हीं शीर्षकों के अन्तर्गत यदि विवाद होगा तो उसी का ही निर्णय किया जायेगा तथा दूसरे विवादों को स्वीकार नहीं किया जायेगा। वास्तव में ये विभिन्न भेदों के रूप में अनेक प्रकार के विवादों का उपचार स्मृतियों से प्राप्त होता है। नारद ने इन विभिन्न भेदों की संख्या 108 बतायी है। परन्तु नारद स्मृति की ये संख्या स्वीकार नहीं की जा सकती है। विवाद चाहे कितने ही प्रकार के क्यों न हों, वह इन शीर्षकों के अन्तर्गत किसी न किसी प्रकार आ ही जाते हैं। न्याय-व्यवस्था की इस विवेचना से ज्ञात होता है कि अपराधियों को सुधारने तथा समाज में अपराध पुनः न हो, लोग अपने अपने धर्म का परिपालन करते रहे, समाज में शांति एवं सुव्यवस्था बनी रहे, आदि बातों को दृष्टि में रखकर मनु, याज्ञवलक्य एवं नारद स्मृतियों ने न्यायोचित दण्ड की व्यवस्था की गयी थी।
विनायगपुरम
विनायगपुरम (Vinayagapuram) या विनायकपुरम (Vinayakapuram) भारत के तमिल नाडु राज्य के तिरुवल्लूर ज़िले में स्थित एक नगर है। यह चेन्नई का एक पश्चिमोत्तरी उपनगर है।
2013 ठाणे इमारत हादसा
2013 ठाणे इमारत हादसा वह हादसा है जिसमें महाराष्ट्र के ठाणे शहर के शिल फाटा इलाके में अवैध सात मंजिला निर्माणाधीन इमारत के ढहने से कई लोगों की मृत्यु हुई थी। बीबीसी के अनुसार लगभग 100 से अधिक लोग इस त्रासदी से बच गए थे। हादसा भारतीय मानक समय के अनुसार शाम 6:30 (13:00 यूटीसी) बजे हुआ था। इसमें छब्बीस बच्चों सहित कुल बहतर लोगों की मृत्यु हुई थी तथा छत्तीस घायल हुए थे।
सारसण्डा
सारसण्डा आन्तरोली कला ग्राम पंचायत, डेगाना तहसिल जिला नागौर, राजस्थान भारत मे है। सारसण्डा रेण से ९ किलोमीटर पुर्व मे तथा डेगाना जंक्शन से १५ किलोमीटर पश्चिम मे है। यहा पर विजयनाथजी महाराज की स्माधिस्थल है। यहां का मुख्य रोजगार खेती है। पानी की अच्छी सुविधा है। सरकारी नलकूपो, के अलावा तालाबो का पानी उपयोग मे लिया जाता है।
जातियां
सारसण्डा ग्राम मे नाथ, सुण्डा, जुजालिया, पारीक, जाट, जागिड्, साद, गोस्वामी,लुहार, तेली-वैश्य, ढोली, कुम्हार, मेघवाल, रेदास, कामङ, हरीजन, राजपुत, जोधा, दरोगा इत्यादि जातियां है।
जल चक्की
जल चक्कियों
तरह की टरबाइन जल चक्कियों को कृषि के लिए प्रयोग में लाते थे।
इस तरह टरबाइन वाटर व्हील की प्राकृतिक रूप से विकसित तकनीक है। हालांकि, जब तक औद्योगिक क्रांति नहीं हुई थी, तब तक आधुनिक टरबाइन का विकास नहीं हुआ था। ऐतिहासिक तौर पर देखें तो 19वीं सदी में यह बड़ी-बड़ी फैक्टरियों में इस्तेमाल होता था। लेकिन, जब बिजली की उत्पत्ति हुई तब से कारखानों में जेनरेटर का इस्तेमाल होने लगा. अब अगर टरबाइन की कार्यप्रणाली की बात करें तो यह न्यूटन के तीसरे गति नियम के अधार पर काम करती है। यानी प्रत्येक क्रिया पर, विपरीत प्रतिक्रिया होती है। इसी तरह टरबाइन का प्रोपेलर काम करता है। प्रोपेलर में लगा स्पाइंडल हवा या पानी पर दबाव बनाता है।
इसी दबाव की वजह से प्रोपेलर टरबाइन को पीछे की ओर धक्का मारता है, जिससे वह चलती है। आमतौर पर टरबाइन को एक जगह रख दिया जाता है, ताकि जब भी पानी उससे होकर गुजरे तो टरबाइन के हर ब्लेड पर पड़ने वाले दबाव से वह चल पड़े. हवा या पानी के टरबाइन के साथ एक ही नियम लागू होता है। जितना अधिक पानी या हवा का प्रवाह होगा, टरबाइन उतनी तेज गति से चलेगी.
---
जल टरबाइन या जलचक्र -
उन मूल चालक यंत्रों (prime movers) को कहते हैं जो जलराशि में निहित स्थितिज ऊर्जा को यांत्रिक कार्य में परिवर्तित कर देते हैं। पनचक्कियाँ विभिन्न प्रकार से बनाई जाने पर भी बड़ी ही सरल प्रकार की युक्तियाँ (devices) हैं, जिनका प्रयोग प्रागैतिहासिक काल से ही शक्ति उत्पादन करने के लिए होता चला आया है। समय समय पर आवश्यकताओं तथा परिस्थितियों से प्रेरित होकर लोगों ने इनमें अनेक सुधार किए, अत: जल टरबाइन भी पनचक्की का ही विकसित रूप है। पिछली अर्धशताब्दी से तो इनका इतना उपयोग बढ़ गया है कि इनके द्वारा लगभग सभी सभ्य देशों में जगह जगह, छोटे बड़े अनेक जल-विद्युच्छक्ति-गृह बनाए जाने लगे। इस कारण सुदूर जलहीन देहातों में भी बड़े सस्ते भाव पर बिजली प्राप्त होने लगी और नाना प्रकार के उद्योग धंधों के विकास को प्रत्साहन मिला।
जल राशि में निहित स्थितिज ऊर्जा का गतिज ऊर्जा में परिवर्तन कैसे होता है, इसे संक्षेप में समझने के लिए कल्पना कीजिए कि कुछ ऊँचाई पर स्थित एक टंकी में से पानी की एक धारा उसी के नीचे स्थित जलाशय में गिर रही है। इस उदाहरण में, ऊपर से आनेवाले पानी में निहित गतिज ऊर्जा जलाशय के पानी में विक्षोभ उत्पन्न करके ही बरबाद हो गई और उससे कोई उपयोगी कार्य नहीं हो सका। यदि वही पानी एक नल में से होकर नीचे आता तो वह उस नल के मुहान े पर दाब उत्पन्न कर किसी जलचक्र अथवा इंजन को चला सकता था। जब भी किसी स्थान पर जल के प्रवाह अथवा वर्चस (head) द्वारा प्राप्त ऊर्जा की सहायता से कोई जलचालित मोटर या टरबाइन चलाकर शक्ति उन्पादन करने का विचार किया जाता है, तो उसके पहले आस पास में स्थित जलराशि अथवा जलस्रोतों से प्राप्त होने वाली ऊर्जा का यथासाध्य सही अनुमान लगा लिया जाता है। जलचालित मोटरों का वर्गीकरण - यह वर्गीकरण निम्नलिखित प्रकार है :
1. जलधारा के प्रवाह तथा गुरुत्वाकर्षण से पैदा ऊर्जा से चलने वाला चक्र -
ये चक्र जलधारा के प्रवाह में रुकावट डालने पर होलेवाले प्रभाव (impact) अथवा चक्र की डोलचियों (डिब्बों) में भरे पानी के भार के कारण चला करते हैं।
2. आवेगचक्र (Impulse Wheels) और टरबाइन
ये किसी नोजल में से निकलनेवाली पानी की अत्यधिक वेगयुक्त प्रधार (jet) की गतिज ऊर्जा द्वारा चलते हैं। इस प्रकार के आवेगचक्रों का वहीं उपयोग होता है जहाँ पर पानी की मात्रा तो सीमित होती है लेकिन उसका दबाव अत्याधिक होता है।
3. प्रतिक्रिया टरबाइन (Reaction Turbine) -
इसमें पानी की गतिज ऊर्जा तथा दाब दोनों का ही उपयोग होता है। ये वहीं लगाए जाते हैं जहाँ परिस्थितियाँ आवेगचक्र तथा आवेग टरबाइनो के लिए बताई परिस्थितियों से विपरीत होती हैं, अर्थात्‌ जहाँ पानी अल्प ऊँचाई युक्त होते हुए भी विपुल मात्रा में प्राप्त हो सकता है। इस पानी का ऊँचाई 5 से लेकर 500 फुट तक हो सकता है।
जलधारा के प्रवाह तथा गुरुत्वाकर्षण से पैदा ऊर्जा से चलनेवाले चक्रों का उपयोग तो अब देहातों में कुटीर उद्योगों के उपयुक्त ही समझा जाता है, पहाड़ी स्थानों पर जहाँ निरंतर झरने बहते रहते हैं। इस प्रकार के चक्रों में अध:प्रवाही (Under-shot), पॉन्सले (Poncelet) मध्यप्रवाही (Breast-wheel) और ऊर्ध्वप्रवाही (Over-shot) चक्र प्रमुख हैं, लेकिन बड़ी मात्रा में विद्युदुत्पादन क े लिए ये सर्वथा अनुपयुक्त समझे जाते हैं, फिर भी सहायक मोटर के रूप में बड़े बिजलीघरों में, ऊर्ध्वप्रवाही चक्र का उपयोग, आवश्यकता पड़ने पर, आधुनिक संयंत्रों के साथ किया जाता है।
अध: प्रवाही चक्र -
कार्यक्षमता लगभग 25 प्रति शत ही होती है, इसमें पानी की बहुत सी ऊर्जा व्यर्थ में नष्ट हो जाती है। 1,800 ई0 तक इसका उपयोग बहुत होता था।
पॉन्सले का चक्र -
यह अर्धप्रवाही चक्र का ही परिष्कृत रूप है। इसकी पंखुड़ियाँ इस प्रकार से मोड़कर गोलाईदार बनाई जाती हैं कि इनमें पानी बिना झटका मारे ही प्रवेश कर जाता है और उनमें से बाहर निकलते समय वह चक्र की परिधि की स्पर्शरेखीय दिशा में होकर ही निकलता है, जिसे चक्र को अधिक आवेग प्राप्त हो जाता है और चक्र की कार्यक्षमता लगभग दुगनी हो जाती है।
मध्यप्रवाही चक्र -
यह भी अध:प्रवाही चक्र का ही परिष्कृत रूप है। इसकी कोनियानुमा पंखुड़ियों में पानी, चक्र की धुरी के तल से कुछ ऊँचाई पर स्थित पंखुड़ियों में भरना आरंभ होता है और उनके नीचे आने तक उन्हों में भरा रहता है। चक्र की खोल भी इस पानी को उनमें भरा रखने में कुछ सहायता करती है, अत: यह चक्र मुख्यतया पानी के भार के कारण ही घूमता है। मध्यप्रवाही चक्र भी दो प्रकार के होते हैं। एक तो मध्योच्च प्रवाही (High Breast) और दूसरा अध:मध्यप्रवाही (Low Breast) कहलाता है। इसकी पंखुड़ियों में पानी धुरी के तल से कुछ नीचे की पंखुड़ियों में भरना आरंभ होता है, जिसमें पानी के भार और प्रवाहजनित, दोनों प्रकार की, ऊर्जाओं का उपयोग होता है। इन चक्रों की कार्यक्षमता 50 प्रति शत से लेकर 80 प्रति शत तक हो सकती है, जो इनकी बनावट तथा आकार पर निर्भर करती है। इनका प्रयोग 19वीं शताब्दी के मध्य तक होता था उर्ध्व प्रवाही चक्र -
इसका कार्यक्षमता 70 प्रतिशत से लेकर 85 प्रतिशत तक पहुँच जाती है, जो आधुनिक जल टरबाइनों के लगभग समकक्ष ही है यह अपेक्षाकृत आधुनिक प्रकार का गुरुत्वाकर्षणजनित ऊर्जाचालित जलचक्र है, जिसका प्रयोग थोड़ी मात्रा में विद्युच्छक्ति उत्पन्न करने के लिए आजकल भी सहायक मोटर के रूप में होता है तथा अच्छा काम देता है।
आवेगचक्र और टरबाइन -
आधुनिक प्रकार के आवेग चक्र पॉन्सले के अध:प्रवाही चक्र के परिष्कृत रूप हैं। इनमें स्लूस मार्ग (sluice way) के स्थान पर तुड़ों का उपयोग किया जाता है, जिनमें से पानी की प्रधार (jet) बड़े बेग से निकलकर चक्र की पंखुड़ियों से टकराती है। इस ढंग के जिस संयंत्र का सर्वाधिक प्रचार है वह पेल्टन चक्र (Pelton's Wheel) के नाम से प्रसिद्ध है, में उसकी एक डोलची (bucket) तथा पानी की धार का आरेख है। डोलची को दो जुड़वाँ प्यालों के रूप में इस प्रकार बना दिया गया है कि पानी की प्रधार उसके मध्य में टकराते ही फटकर, दो भागों में विभक्त होकर, एक दूसरी से लगभग 180 डिग्री के कोणांतर पर चलने लगती है। यदि ये दोनों उपप्रधाराएँ अपनी मूल प्रधारा से बिलकुल विपरीत दिशा में बह निकले तो अवश्य ही पेल्टन चक्र की कार्यक्षमता 100 प्रति शत हो जाय, लेकिन इन्हें जान बूझकर तिरछा करके निकाला जाता है, जिससे ये अपने पासवाली डोलची से टकराएँ नहीं। ऐसा करने से अवश्य ही कुछ ऊर्जा घर्षण में बरबाद हो जाती है, जिससे इस चक्र की कार्य-क्षमता लगभग 80 प्रतिशत ही रह जाती है।
इसमें चिह्नित मार्ग से पानी प्रविष्ट होता है और टोंटी से चक्र पर लगे पंख (blades) पर पड़ता हैं। इसमें प्रवेश करते समय, बाहर निकलते समय की अपेक्षा, पानी का वेग बहुत अधिक होता है। अत: बाहर की तरफ उनका रास्ता क्रमश: चौड़ा कर दिया जाता है। संयुक्त राज्य, अमरीका में इस टरबाइन का निर्माण 'विक्टर उच्चदाब टरबाइन' नाम से किया जाता है, जिसकी कार्यक्षमता 70 प्रतिशत से लेकर 80 प्रतिशत तक, उसके अभिकल्प तथा आकार के अनुसार होती है।
प्रतिक्रिया टरबाइन
(Reaction Turbine) - आवेगचक्र में तो पानी की गत्यात्मक ऊर्जा ही काम करती है, लेकिन अभिक्रियात्मक चक्र में गयात्मक तथा दाबजनित दोनों ही प्रकार की ऊर्जाएँ सम्मिलित रूप से काम करती हैं।
प्रतिक्रियात्मक टरबाइनें पानी के प्रवाह के दिशानुसार निम्नलिखित चार मुख्य वर्गों में बाँटी जा सकती हैं : 1. त्रैज्य बहिर्प्रवाही, 2. त्रैज्य अंत:प्रवाही, 3. अक्षीय प्रवाही और 4. मिश्रप्रवाही।
फूर्नेरॉन (Fourneyron) का टरबाइन -
फूर्नेरॉन नामक एक फ्रांसीसी इंजीनियर ने बार्कर मिल के सिद्धांतानुसार केद्रीय जलमार्ग से बाहर की तरफ त्रैज्य दिशा में बहने के लिए मार्गदर्शक तुंडों को तो स्थिर प्रकार का बनाकर, उनके बाहर की तरफ घूमनेवाला पंखुडीयुक्त चक्र बनाया, इसमें प केंद्रीय कक्ष है, जिसमें पानी प्रविष्ट होकर त्रैज्य दिशा में फ चिह्नित तुंड में जाकर चक्र की ब चिह्नित पंखों को घुमाता हुआ बाहर निकल जाता है। इसमें घ केंद्रीय धुरा है, जिससे डायनेमो आदि संबंधित रहता है। यह त्रैज्य बहिर्प्रवाही टरबाइन का नमूना है।
जूवाल (Jouval) का अक्षीय प्रवाहयुक्त टरबाइन - जिसके विभिन्न अवयवों के संकेताक्षर पूर्ववर्णित टरबाइन चित्र जेसे ही हैं। इसमें पानी का प्रवाह, जैसा बाणचिह्नों द्वारा प्रदर्शित किया गया है, अक्ष के समांतर ही रहता है।
फ्रैंसिस का अंत:प्रवाही टरबाइन -
इसका अभिकल्प जे0 बी0 फ्रैंसिस नामक सुविख्यात अमरीकन इंजीनियर ने बनाया था। इसमें फ चिह्नित टोंटियों में से पानी बाहर की ओर से त्रैज्य दिशा में प्रविष्ट होकर, भीतर की ओर केंद्र के निकट घूमनेवाले पंखों को ढकेलकर चलाता हुआ, नीचे को धुरी के चारों तरफ होता हुआ, बाहर निकल जाता है। टरबाइनों के धावन चक्र (Runner) -
टरबाइनों का घूमनेवाला चक्र जिसकी परिधि पर डोलचियाँ अथवा पंख लगे होते हैं, धावक कहलाता है। टरबाइनों का यही प्रमुख अवयव है जिसकी उत्तम बनावट तथा संतुलन पर उनकी कार्यक्षमता तथा शक्ति निर्भर करती है। दो प्रकार को टरबाइनें प्राय: अधिक काम आती हैं, एक तो त्रैज्यअंत:प्रवाही प्रतिक्रियात्मक और दूसरी आवेगात्मक। प्रथम प्रकार में से फ्रैंसिस की टरबाइन का धावनचक्र है, जो 100 से लेकर 500 फुट तक के वर्चस्‌युक्त जल के उपयुक्त है। आवश्यकता पड़ने पर 600 फुट वर्चस्‌ के जल का भी इनके साथ उपयोग किया जा सकता है।
आवेगात्मक टरबाइनों के लिये पेल्टन की दोहरी डोलचियों से युक्त धावनचक्र है, जिसकी डोलचियों की आकृतियाँ दीर्घवृत्तजीय पृष्ठ (ellipsoidal surface) युक्त हैं तथा बाहरी किनारे थोड़े थोड़ कटे हुए हैं। इनमें पानी की प्रधार बिना झटका मारे इन्हें ढकेलकत बिलकुल साफ बाहर निकल जाती है और कटे किनारे के कारण चालू करते समय प्रधार की शक्ति विच्छिन्न नही होने पाती।
धावनचक्रों की क्षमता -
धावनचक्रों की क्षमता उनकी लाक्षणिक चाल (characteristic speed) द्वारा जाँची जाती है। यदि हम किसी धावनचक्र की विभिन्न नापों को इतना छोटा तथा संकुचित करते जायँ कि वह एक फुट वर्चस्‌ के जल से इतने चक्कर प्रति मिनट लगाने लगे कि उससे एक अश्वशक्ति मिल जाए तो चक्करों की उस संख्या को उस चक्र की लाक्षणिक चाल कहते हैं, जो निम्नलिखित सूत्र द्वारा व्यक्त की जाती है :
दीपक मिश्र (लेखक)
दीपक मिश्र  ओड़िया भाषा के विख्यात लेखिका हैं। इनके द्वारा रचित एक कविता–संग्रह सुख संहिता के लिये उन्हें सन् २००७ में साहित्य अकादमी पुरस्कार (ओड़िया) से सम्मानित किया गया।
जल चक्की
धावनचक्रों की क्षमता -
== जल टरबाइनों के प्रकार ==
धावन चक्र का व्यास -
किसी विशेष टरवाइन के लिए धावन चक्र का व्यास क्या होना चाहिए, यह निम्नलिखित सूत्र से निश्चित किया जा सकता है :
व्यास इंचों में
इस सूत्र में ब (H) = वर्चस्‌ फुटों में; स (n) = धावनचक्र की चाल, चक्कर प्रति मिनट में। गुणांक ग (a) का मान उच्च वर्चसयुक्त टरबाइन के लिए 0.6, मध्यम वर्चस्युक्त टरबाइन के लिये 0.7 और अल्प वर्चस्‌युक्त टरबाइन के लिए 0.8 रखा जाता है।
जलचलित मोटरों के परिष्कृत रूप अब भी थोड़ी मात्रा में शक्ति उत्पादन करने के लिए देहाती क्षेत्रों में प्रयुक्त होते हैं। इनके एकहरे चक्र का व्यास 60 फुट तक बना दिया जाता है तथा उसकी चौड़ाई इतनी रखी जाती है कि वह 3,000 घन फुट पानी प्रति मिनट से चला सके। ये पर्याप्त मंद गति से चला करते हैं, अत: इन्हें पूरे का पूरा इस्पात की चादरों तथा बेले हुए छड़ों से बनाया जाता है। चक्रों की भीतरी परिधियों पर दाँते बना दिए जाते हैं, जिनसे एक तरफ लगा हुआ छोटा दंतचक्र घूमकर अपने से संबंधित धुरी द्वारा यंत्रों को चलाता है। इनके केंद्रीय मुख्य धुरे से यंत्र प्राय: नहीं चलाए जाते, क्योंकि उनपर मरोड़ बल (twisting force) बहुत अधिक पड़कर उनके छूटने की आशंका उत्पन्न कर देता है।
आवेगचक्र -
पेल्टन के टोंटी की बनावट, इसमें लगे एक सूच्याकार वाल्व के स्पिंडल को चौकोर चूड़ियों के द्वारा हाथचकरी से आगे पीछे सरकाकर टोंटी का मुँह कम या ज्यादा खोलकर, पानी की प्रधार को नियंत्रित किया जाता है। इसका परिचालन नियंत्रक यंत्र द्वारा भी किया जा सकता है, जिसका वर्णन आगे किया जाएगा। पेल्टन के आवेगचक्र प्रयोगशाला के छोटे उपकरणों से लेकर 18,000 अश्वशक्ति उत्पादन योग्य कई मापों में बनाए जाते हैं।
प == रतिक्रियात्मक टरबाइन -==
इसके धावनचक्र ढले लोहे की खोलों में फिट करके इनके पानी का मार्गदर्शन करने वाले गाइड इस प्रकार की चूलों (pivots) पर लगाए जाते हैं कि उनके तिरछेपन का समायोजन करके टरवाइन की चाल पर भी नियंत्रण रखा जा सकत है। इनसे धावनचक्र सुविधानुसार आड़े या खड़े दोनों ही प्रकार से यथेच्छा लगाए जा सकते हैं।
गतिनियंत्रक यंत्र (Governor) -
जलचालित मोटरों के लिये एक नियंत्रक यंत्र, जो साधारण वाट के गवर्नर के नमूने पर दो गेंदों से युक्त है। इसे प्रधान चक्र के धुरे पर लगे एक फट्टे द्वारा चलाया जाता है। चक्र की गति तेज होने पर जब केंद्रापसारी बल के कारण गेंदें ऊपर उठती हैं तब उसका स्लीव (sleeve) वीवल गियरों के बीच लगे एक क्लच से संबंधित होकर, चित्र में बाएँ हाथ की तरफ लगे स्पिडल को घुमाकर, उसके सिरे पर लगे एक वर्म क्षरा वर्मकिर्रे को थोड़ा घुमाकर, एक दंतचक्र को थोड़ा सा घुमा देता है, जिससे संबंधित दंतयुक्त दंड (rack) भी सरक जाता है। इसी दंतदंड से संबंधित छेद युक्त एक वाल्व भी थोड़ा सरक कर पानी के मार्ग को आवश्यकतानुसार अवरुद्ध कर देता है। जल चक्र की गति मंद पड़ने पर इसकी क्रिया विपरीत प्रकार की होने से, इससे संबंधित वाल्व पानी के मार्ग, अथवा मुख्य वाल्व, को अधिक मात्रा में खोल देता है। बड़े टरबाइनों के लिये तेल के दाब से काम करने वाला नियंत्रक यंत्र होता है। इस चित्र में ऊपर की तरफ, क चिह्नित डिब्बे में केंद्रापसारी प्रकार का भायुक्त गतियंत्रक लगा है। इसके नीचे ही पाइलट वाल्व ख है तो उपर्युक्त नियंत्रक द्वारा संचालित होकर अपने नीचे लगे ग बाल्व को जब खोल देता है, तब दाबयुक्त तेल सिलिडर घ में प्रवेश करके उसमें लगे पिस्टन तथा बाहर की तरफ उसमें जुड़े, कनेकिंटग राँड च को चलाकर पानी के प्रवेशमार्ग को आवश्यकतानुसार कम या ज्यादा खोल देता है। इस उपकरण में नीचे की तरफ एक परिभ्रामी पंप छ लगा है, जो तेल में आवश्यक दाब बनाए रखता है।
वर्चस्‌द्वार (Head Gate) -
इसे खोलने तथा बंद करने की अनेक प्रकार की प्रयुक्तियाँ अभिकल्पित की गई हैं। ये द्वार बहुत ही दृढ़ बनाए जाते हैं, जिन्हें ऊपर नीचे सरकाने के लिये प्राय: दाँतेदार प्रयुक्तियों का ही प्रयोग किया जाता है, जो हाथ तथा शक्ति द्वारा दानों ही प्रकार से संचालित की जा सके। हाथ से चलाने वाले हैंडिल तथा किर्रे और रैक आदि स्पष्ट हैं।
संयंत्रों का विन्यास (Plant Arrangement) -
वर्चसद्वार, जलनालिकाएं (flumes), टरबाइन डायनेमी और भवन आदि दिखाए गए हैं। वर्चस्‌ के जल के साथ खड़ी टरबाइन और अल्प वर्चस्‌ जल के साथ आड़ी टरबाइन दिखाई गई है। जल टरबाइनों की कार्यक्षमता - किसी भी जल टरबाइन की सैद्धांन्तिक अश्वशक्ति प्रति मिनट उसपर गिरनेवाले पानी के भार तथा जितनी ऊँचाई से वह गिरता है उसके गुणनफल के अनुपात से जानी जा सकती है।
बहारा
बहारा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
सइतुआल
सइतुआल (Saitual) भारत के मिज़ोरम राज्य के अइज़ोल ज़िले में स्थित एक कस्बा है।
सॅन फ्रेन्सिस्को क्रॉनिकल
यह् एक प्रमुख दैनिक समाचार पत्र है |
पेंशन एवं संसदीय कार्य मंत्रालय, भारत सरकार
पेंशन एवं संसदीय कार्य मंत्रालय, भारत सरकार भारत सरकार का एक मंत्रालय है।
मैत्रेयी
मैत्रेयी(संस्कृत: मैत्रेयी) ("बुद्धिमान एक")) एक विदुषी एवं ब्रह्मवादिनी स्त्री थीं, जो प्राचीन भारत में बाद केवैदिक काल के दौरान रहते थे। उनका उल्लेख बृहदारण्यक उपनिषद में वैदिक ऋषि याज्ञवल्क्य की दो पत्नियों में से एक के रूप में किया गया है; वह 8 वीं शताब्दी ईसा पूर्व के आसपास रहने का अनुमान है। हालांकि, हिंदू महाकाव्य महाभारत और गृहसूत्र में, मैत्रेयी को एक अद्वैत दार्शनिक के रूप में वर्णित किया गया है, जिन्होंने कभी शादी नहीं की। प्राचीन संस्कृत साहित्य में, उन्हें ब्रह्मवादिनी (वेद की व्याख्या करने वाली) के रूप में जाना जाता है।
मैत्रेयी प्राचीन भारतीय ग्रंथों में दिखाई देती हैं, जैसे कि एक संवाद में जहां वह बृहदारण्यक उपनिषद में याज्ञवल्क्य के साथ एक संवाद में आत्मान (आत्मा या स्वयं) की हिंदू अवधारणा की पड़ताल करती हैं। इस संवाद के अनुसार, प्रेम एक व्यक्ति की आत्मा से प्रेरित होता है, और मैत्रेयी आत्मान और ब्रह्म की प्रकृति और उनकी एकता, अद्वैत दर्शन के मूल पर चर्चा करती हैं। यह मैत्रेयी-याज्ञवल्क्य संवाद सुरेश्वर की वर्तिका, एक भाष्य का विषय है।
वे मित्र ऋषि की कन्या और महर्षि याज्ञवल्क्य की दूसरी पत्नी थीं। याज्ञवल्क्य की ज्येष्ठा पत्नी कात्यायनी अथवा कल्याणी मैत्रेयी से बड़ी ईर्ष्या रखती थीं। कारण यह था कि अपने गुणों के कारण इसे पति का स्नेह ओक्षाकृत अधिक प्राप्त आध्यात्मिक विषयों पर याज्ञवल्क्य के साथ इनके अनेक संवादों का उल्लेख प्राप्त है। (बृह० उपनिषद : २-४-१-२; ४-५-१-१५)। पति के संन्यास लेने पर इन्होंने पति से अत्यधिक ज्ञान का भाग माँगा और अंत में से आत्मज्ञान प्राप्त करने के अनंतर, अपनी सारी संपत्ति सौत को देकर यह उनके साथ वन को चली गई। आश्वलायन गृह्यसूत्र के ब्रह्मयज्ञांगतर्पण में मैत्रेयी का नाम सुलभा के साथ आया है।
आरंभिक जीवन
उनके पिता, जो विदेह, मिथिला के राज्य में रहते थे, राजा जनक के दरबार में एक मंत्री थे।
'अश्वलायन गृह्यसूत्र'' में, ऋषि मैत्री की पुत्री को सुलभा मैत्रेयी कहा गया है। और वैदिक युग की कई अन्य महिला विद्वानों के साथ गृहसूत्रों में इसका उल्लेख है। उनके पिता, जो विदेह, मिथिला के राज्य में रहते थे, राजा जनक के दरबार में एक मंत्री थे। हालांकि प्राचीन भारत की मैत्रेयी, को एक अद्वैत दार्शनिक के रूप में वर्णित किया गया,  को एक दार्शनिक कहा जाता है ऋषि की पत्नी याज्ञवल्क्य बृहदारण्यक उपनिषद में जनक के समय में, हिंदू महाकाव्य महाभारत में कहा गया है कि सुलभा मैत्रेयी एक युवा सुंदरी हैं जो कभी शादी नहीं करती हैं। In the latter, Maitreyi explains Advaita philosophy (monism) to Janaka and is described as a lifelong ascetic. उन्हें प्राचीन संस्कृत साहित्य में ब्रह्मवादिनी (वेद की एक महिला व्याख्याता) कहा जाता है।
ग़ज़वा ए अबवा
ग़ज़वा -ए- अबवा या ग़ज़वाये अबवा, (अंग्रेज़ी:Patrol of Waddan) सफर 2 हिजरी (623 ईस्वी) के महीने में पहला अभियान था जिसमें मुहम्मद सल्ल॰ ने व्यक्तिगत रूप से नेतृत्व किया था।
इस अभियान में मुहम्मद के नेतृत्व में लगभग 70 आदमियों की एक सेना थी। उन्होंने कुरैश कारवां को रोकने के लिए इस अभियान का नेतृत्व किया। लेकिन सेना का सामना नहीं हुआ। इस अभियान के दौरान मुहम्मद सल्लल्लाहु अलैहि वसल्लम ने बनू ज़मरा क़बीले वालों के साथ गठबंधन किया। कुल 15 दिनों तक सेना मदीना से बाहर रही। सेना का झंडा सफेद था और हमज़ा इब्न अब्दुल मुत्तलिब सेना के ध्वजवाहक थे।
कारवां छापे 623-624 हुए, जिसके बाद बद्र की लड़ाई हुई। वदन अबवा में हुई अधिकांश लड़ाई झड़पें थीं, कभी-कभी केवल तीर की शूटिंग और कोई हताहत नहीं हुआ, जो बाद में एक बड़े संघर्ष की शुरुआत बन गया।
ग़ज़वा
अरबी शब्द ग़ज़वा इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को सरियाह या सिरया कहते हैं, इसका बहुवचन सराया है
चक गाँव, गुरुआ (गया)
चक बिहार में गया जिला के गुरुआ प्रखण्ड का एक गाँव है।
ग़ज़वा ए अबवा
बनू ज़मराह के साथ संधि
अभियान के दौरान, मुहम्मद ने बनू ज़मरा जनजाति के साथ गठबंधन की संधि की।इसमें कथन था: "'ये तहरीर मुहम्मद रसूलुल्लाह की तरफ़ से बनू ज़मुरा के लिए है उन लोगों का बनू ज़मरा का माल-ओ-जान महफ़ूज़ रहेगा और अगर कोई उन पर हमला करेगा उनकी मदद की जाएगी लेकिन अगर ये अपने धर्म के लिए लड़ाई करेंगे तो उनकी मदद नहीं की जाएगी। जब पैग़ंबर मुहम्मदﷺ उनको मदद के लिए बुलाऐं तो ये मदद को आएँगे।"
इन्हें भी देखें
मुहम्मद की सैन्य उपलब्धियाँ
मुहम्मद के अभियानों की सूची
गुलामी पर इस्लाम के विचार
पेइंग गेस्ट (1957 फ़िल्म)
पेइंग गेस्ट 1957 में बनी हिन्दी भाषा की फिल्म है।
संक्षेप
रमेश (देव आनन्द) एक नाकाबिल वकील हैं जो हर घर का किराया न दे पाने के कारण निकाला जाता है। एक दिन वह एक बूढ़े का वेश बनाकर किसी घर में किरायेदार बनने में सफल हो जाता है और मकान मालिक की लड़की शान्ति (नूतन) से प्यार भी हो जाता है। शान्ति की सहेली चंचल (शुभा खोटे) पैसों की ख़ातिर अपने पिता की उम्र के एक मशहूर वकील दयाल (गजानन जागीरदार) से शादी कर लेती है। शादी के बाद चंचल शान्ति की पड़ोसी बन जाती है। अपनी शादी से नाख़ुश चंचल शान्ति और रमेश के प्रेम से जलने लगती है। शान्ति का शराबी और गुण्डा जीजा प्रकाश शान्ति के पिता को धमकी देता है कि उसे पैसे भेजें नहीं तो वो ख़ुद उनके घर रहने के लिए चला आयेगा। जब रमेश किराया चुकाने में असमर्थ रहता है तो चुपके से शान्ति उसे अपने पिता द्वारा दिये गये महावार ख़र्च के पैसों में से कुछ पैसे यह कहकर देती है कि रमेश इनसे किराया चुका दे। जब रमेश शान्ति के पिता को वो पैसे देता है तो शान्ति के पिता वो पैसे अपने दामाद को भेजने के लिए निकल पड़ते हैं, लेकिन शान्ति उन्हें यह कहकर रोक लेती है कि वह ख़ुद ये पैसे अपने जीजा को मनी ऑर्डर कर देगी। लेकिन शान्ति पैसे भेजने में असमर्थ रहती है और इसी बीच प्रकाश अपने परिवार के साथ आ धमकता है। शान्ति के पिता बीमार रहते हैं और एक दिन प्रकाश से झगड़े के दौरान अपने प्राण गवाँ देते हैं। इसी बीच शान्ति की बड़ी बहन की भी तबियत ख़राब हो जाती है और शान्ति अपने जीजा को अपने कंगन देकर दवा लेने भेजती है लेकिन प्रकाश सारा पैसा शराब में उड़ाकर ख़ाली हाथ घर आ जाता है। चंचल शान्ति को कोई नौकरी तलाशने को कहती है और शान्ति को एक रंगमंच में नौकरी मिल जाती है। चंचल रमेश पर डोरे डालने की कोशिश करती है। प्रकाश चंद रुपयों की ख़ातिर रमेश और शान्ति को अलग करने की साज़िश में चंचल का सहभागी बन जाता है। एक पार्टी में चंचल रमेश को ज़बर्दस्ती शराब पिलाती है और दयाल चंचल और रमेश को अपने ही घर में साथ-साथ आते हुये देखकर धोके में आ जाता है और अपनी वसीयत से चंचल का नाम निकाल देता है। इसी बीच प्रकाश चुपके से चंचल के घर में दाख़िल होता है और दयाल द्वारा लिखी गई नई वसीयत को चुरा लेता है। दयाल चंचल पर बदचलनी का इल्ज़ाम लगाता है लेकिन किसी तरह चंचल उसे अपने साथ एक झील के किनारे आरामगृह में छुट्टियाँ बिताने के लिए मना लेती है। चंचल प्रकाश के साथ दयाल को रास्ते से हटाने का षड्यंत्र रचती है और दयाल को झील में डुबा देती है। प्रकाश अब वसीयत तथा दयाल के ख़ून के लिये चंचल को ब्लैकमेल करने लगता है और इसी एक मीटिंग के दौरान शान्ति चंचल के घर में परछाई देखती है कि कोई किसी औरत का गला दबा रहा है। एक अच्छे पड़ोसी होने के नाते शान्ति पता लगाने चंचल के घर जाती है तो देखती है कि प्रकाश ही चंचल का गला दबाने जा रहा है। शान्ति को देखकर प्रकाश उसपर गोलियां चलाने लगता है लेकिन शान्ति किसी तरह प्रकाश से पिस्तौल छीन लेती है और उस को मारने की धमकी देती है। एक गोली चलती है और प्रकाश की मौत हो जाती है। शान्ती अपने जुर्म का इक़बाल कर लेती है और अदालत में उसके ख़िलाफ़ मुकद्दमा चलने लगता है। शहर के सारे नामी वक़ील शान्ति का केस लेने से इन्कार कर देते हैं क्योंकि सबको यक़ीन होता है कि शान्ति को मौत की सज़ा ही होगी। अन्त में रमेश शान्ति का वक़ील बनकर उसकी तरफ़ से पैरवी करता है। क्या रमेश शान्ति को फांसी के फंदे से बचा पायेगा?
एरिजो़ना रिपब्लिक
प्रकाशन स्थल
यह दैनिक समाचार पत्र फीनिक्स से प्रकाशित होता है।
१९८४
१९८४ ग्रेगोरी कैलंडर का एक साधारण वर्ष है।
अहमद शाह अब्दाली 4-दिवसीय टूर्नामेंट 2019
2019 अहमद शाह अब्दाली 4-दिवसीय टूर्नामेंट अफगानिस्तान में क्रिकेट टूर्नामेंट अहमद शाह अब्दाली 4-दिवसीय टूर्नामेंट का एक संस्करण था। यह प्रथम श्रेणी की स्थिति के साथ खेला जाने वाला प्रतियोगिता का तीसरा संस्करण था। टूर्नामेंट 4 अप्रैल 2019 को शुरू हुआ और 2 मई 2019 को समाप्त हुआ। टूर्नामेंट में छह क्षेत्रीय टीमों ने प्रतिस्पर्धा की और बैंड-ए-अमीर क्षेत्र गत विजेता थे। स्पीन घर क्षेत्र ने अमो क्षेत्र से तीन अंक आगे रहते हुए टूर्नामेंट जीता।
गढ़ी पिर्थी गाँव, एतमादपुर (आगरा)
}}
गढ़ी पिर्थी एतमादपुर, आगरा, उत्तर प्रदेश स्थित एक गाँव है।
आओमोरी प्रीफ़ेक्चर
ओमोरी प्रीफ़ेक्चर जापान के होन्शू द्वीप के उत्तरी भाग में स्थित तोहोकू क्षेत्र का एक प्रीफेक्चर है। इसकी राजधानी ओमोरी है।
मनुष्य पितृवंश समूह
अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
समूह वृक्ष
समय से साथ-साथ कभी किसी व्यक्ति के डी॰एन॰ए॰ में ऐसा बदलाव आता है जो आने वाली पीढ़ियों के डी॰एन॰ए॰ में हमेशा के लिए आसानी से पहचाने जाने वाले चिन्ह छोड़ जाता है। जब ऐसा होता है तो उस वंश समूह के सदस्य से एक नया उपवंश समूह आरम्भ होता है। मनुष्य जाती अफ़्रीका से शुरू हुई और उस पहले वंश समूह से नए वंश समूहों की शाखाएँ बनती जा रही हैं। यह वृक्ष दिखता है के कौनसा वंश समूह किस दुसरे वंश समूह की संतान है।
कार्मिक, लोक शिकायत और पेंशन मंत्रालय
कार्मिक, लोक शिकायत और पेंशन मंत्रालय, भारत सरकार का एक मंत्रालय है, जो कर्मियों के मामलों में विशेष रूप से भर्ती, प्रशिक्षण, कैरियर विकास, कर्मचारी कल्याण के साथ-साथ सेवानिवृत्ति के बाद के मुद्दों से संबंधित है। मंत्रालय उत्तरदायी जनोन्मुखी आधुनिक प्रशासन की प्रक्रिया से भी सरोकार रखता है। आमतौर पर, हालांकि हमेशा नहीं, मंत्रालय का नेतृत्व प्रधानमंत्री करते हैं, जिसमें राज्य मंत्री उन्हें रिपोर्ट करते हैं।
मंत्री
कार्मिक, लोक शिकायत और पेंशन मंत्री कार्मिक, लोक शिकायत और पेंशन मंत्रालय के प्रभारी कैबिनेट मंत्री हैं। पद आम तौर पर प्रधान मंत्री के पास होता है, लेकिन कभी-कभी इसे कैबिनेट के अन्य वरिष्ठ सदस्यों, जैसे गृह मामलों के मंत्री द्वारा आयोजित किया जाता है।  मंत्री को आम तौर पर राज्य मंत्री द्वारा सहायता प्रदान की जाती है।  कार्मिक, लोक शिकायत और पेंशन के रूप में स्थिति को एक शक्तिशाली माना जाता है, भारतीय प्रशासनिक सेवा का कैडर नियंत्रण प्राधिकरण है,  केंद्रीय सचिवालय सेवा और केंद्रीय जांच ब्यूरो (सीबीआई) की प्रशासनिक एजेंसी है और  सार्वजनिक उद्यम चयन बोर्ड (पीईएसबी)
बहेरा
बहेरा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
द्वादश ज्योतिर्लिंग स्तोत्र
द्वादश ज्योतिर्लिंग स्तोत्र एक संस्कृत स्तोत्र है। इस स्तोत्र में भारत में स्थित भगवान शिव की १२ ज्योतिर्लिंगों का वर्णन किया गया है। हिन्दू धर्म के अनुयायी एवं शिव भक्तों द्वारा इस स्तोत्र का पाठ किया जाता है। इस स्तोत्र कि रचना श्री आदि शंकराचार्य द्वारा की गयी है।
द्रवचालित ब्रेक
हाइड्रोलिक ब्रेक english Hydraulic brake ऑटो और वाहन वाहन के पुर्जे और सेवाएँ वाहन के पुर्जे और सहायक उपकरण सारांश ब्रेक सिस्टम जिसमें ब्रेक पेडल मास्टर सिलेंडर में पिस्टन चलाता है; ब्रेक तरल पदार्थ तो ब्रेक पैड या जूते पर बहुत अधिक बल लागू करता है अवलोकन डिस्क ब्रेक एक प्रकार का ब्रेक होता है जो घर्षण बनाने के लिए डिस्क या "रोटर" के खिलाफ पैड के जोड़े को निचोड़ने के लिए कैलिपर का उपयोग करता है। यह क्रिया एक शाफ्ट के घूर्णन को रोकती है, जैसे कि वाहन धुरी, या तो इसकी घूर्णन गति को कम करने या इसे स्थिर रखने के लिए। गति की ऊर्जा अपशिष्ट गर्मी में परिवर्तित हो जाती है जिसे फैलाया जाना चाहिए। हाइड्रोलिक रूप से एक्ट्यूएटेड डिस्क ब्रेक मोटर वाहनों के लिए ब्रेक का सबसे अधिक इस्तेमाल किया जाने वाला रूप है, लेकिन डिस्क ब्रेक के सिद्धांत लगभग किसी घुमावदार शाफ्ट पर लागू होते हैं। बल के संचरण के लिए हाइड्रोलिक दबाव का उपयोग कर ब्रेक डिवाइस। यह ऑटोमोबाइल के लिए सबसे व्यापक रूप से उपयोग किया जाता है। मास्टर सिलेंडर में हाइड्रोलिक दबाव उत्पन्न करने के लिए ब्रेक पेडल पर कदम उठाना है, जूते या डिस्क को प्रत्येक व्हील सिलेंडर को व्यक्त करने के लिए दबाएं। पहियों की ब्रेकिंग बलों औसत होती है, देरी छोटी होती है, ब्रेकिंग बल बड़ा होता है, और बहुत आगे।
चेट्टिनाडु
चेट्टिनाडु या शेट्टिनाडु दक्षिण भारत का एक प्रदेश है जिसका केन्द्र तमिल नाडु के शिवगंगा जिले के आसपास केन्द्रित है।
चेट्टीनाद भारत के तमिलनाडु में पंड्या नाडू के शिवगंगा जिले का एक क्षेत्र है। १९वीं और २०वीं शताब्दी में, चेट्टीनाद के कई निवास दक्षिण और दक्षिणपूर्व एशिया, विशेष रूप से सिलोन और बर्मा में आ गए। २०१० तक, केवल गांव मूल ९६ के बने रहे। चेट्टीनाद, एक समृद्ध बैंकिंग और व्यापारिक समुदाय, नत्तुकोटई चेट्टियार्स(नगररसार)का घर है। यह इसकी स्थानीय व्यंजनों, वास्तुकला और धार्मिक मंदिरों के लिए भी जाना जाता है। निकटतम हवाई अड्डा मदुरै हवाई अड्डा और तिरुचिरापल्ली अंतर्राष्ट्रीय हवाई अड्डे हैं जबकि इस क्षेत्र के सबसे बड़े शहरों में कराईकुड़ी और देवकोट्टई हैं। चेन्नई से रामेश्वरम तक चलने वाली ट्रेन पुदुक्कोट्टई, कराईकुडी, कनडुकातन(चेत्तीनाद स्टेशन), देवकोट्टै और कालल में रहीं। करैकुडी से चेट्टीनाड तक बार-बार शहर की बसें भी हैं।
ईविल डेडः मौत का साया
ईविल डेडः मौत का साया (मूल अंग्रेज़ी शीर्षकः Evil Dead / शाब्दिक अनुवाद: Evil Dead: Shadows of Death) फेड अल्वारेज़ द्वारा निर्देशित 2013 की एक अमेरिकी अलौकिक हॉरर फिल्म है, जो उनके फीचर निर्देशन की पहली फिल्म है, जिसे रोडो सयाग्यूज और अल्वारेज़ द्वारा लिखा गया है और रॉबर्ट टैपर्ट, सैम राइमी और ब्रूस कैंपबेल द्वारा निर्मित है। ईविल डेड फ्रैंचाइज़ी में चौथी किस्त, यह मूल फिल्म श्रृंखला के सॉफ्ट रिबूट / निरंतरता के रूप में कार्य करती है। फिल्म में जेन लेवी, शिलोह फर्नांडीज, लो टेलर पक्की, जेसिका लुकास और एलिजाबेथ ब्लैकमोर हैं। यह फिल्म पांच लोगों के एक समूह का अनुसरण करती है, जिन्हें जंगल में एक दूरस्थ केबिन में अलौकिक संस्थाओं द्वारा कब्जा कर लिया गया और मार दिया गया।
चौथी ईविल डेड फिल्म के लिए बातचीत 2011 में शुरू हुई, मूल फिल्म अभिनेता ब्रूस कैंपबेल के साथ फ्रैंचाइज़ी में अगली फिल्म की संभावना थी। इस परियोजना की आधिकारिक तौर पर जुलाई 2011 में घोषणा की गई थी, जिसमें घोस्ट हाउस पिक्चर्स ने इसका निर्माण किया था, स्क्रिप्ट को संशोधित करने की प्रक्रिया में डियाब्लो कोडी के साथ और फेड अल्वारेज़ को निर्देशक के रूप में चुना गया था। अधिकांश कलाकार जनवरी से फरवरी 2012 तक शामिल हुए। फिल्मांकन मार्च 2012 में हुआ और मई 2012 में ऑकलैंड के बाहर न्यूजीलैंड में लपेटा गया, जो लगभग एक महीने तक चला।
ईविल डेड का विश्व प्रीमियर 8 मार्च, 2013 को साउथवेस्ट फिल्म फेस्टिवल द्वारा दक्षिण में हुआ था और सोनी पिक्चर्स रिलीजिंग और ट्राईस्टार पिक्चर्स द्वारा 5 अप्रैल, 2013 को संयुक्त राज्य अमेरिका में नाटकीय रूप से रिलीज़ किया गया था। फिल्म ने 17 मिलियन डॉलर के प्रोडक्शन बजट के मुकाबले दुनिया भर में 97 मिलियन डॉलर की कमाई की।
पूण्डी जलाशय
पूण्डी जलाशय (Poondi reservoir), जिसे सत्यमूर्ति जलाशय (Sathyamoorthy reservoir) भारत के तमिल नाडु राज्य के तिरुवल्लूर ज़िले में एक जलाशय है। यह चेन्नई से लगभग 60 किमी दूर है और उस महानगर के लिए पेयजल का एक महत्वपूर्ण स्रोत है।
लास वेगास रिव्यू जॉर्नल
प्रकाशन स्थल
यह दैनिक समाचार पत्र लास वेगास से प्रकाशित होता है |
आलोक कुमार सुमन
डॉ॰ आलोक कुमार सुमन  एक भारतीय राजनीतिज्ञ तथा वर्तमान में बिहार के गोपालगंज से लोकसभा सांसद हैं। वे जनता दल (यूनाइटेड) के राजनेता हैं।
मसागती लोग
मसागती ( यूनानी: Μασσαγέται, अंग्रेज़ी: Massagetae ) प्राचीनकाल में मध्य एशिया में बसने वाली ख़ानाबदोश क़बीलों की एक जनजाति थी। वे एक पूर्वी ईरानी भाषा बोला करते थे। उन्हें मुख्य-रूप से यूनानी इतिहासकार हेरोदोतस की लिखाईयों से जाना जाता है। सम्भव है कि वे स्किथी लोगों से सम्बन्धित हों।
नामोत्पत्ति
हेरोदोतस के अनुसार 'मसागती' का मतलब 'महान गती' है और 'गती' या 'गेती' कृष्ण सागर के छोर पर बसने वाले समुदायों का नाम हुआ करता था। यह 'मसा' शब्द वही है जो संस्कृत में 'महा' के सजातीय रूप में पाया जाता है।
रायबहादुर गूजर मल मोदी
गूजर मल मोदी  (९ अगस्त, १९०२ - २२ जनवरी, १९७६) भारत के एक उद्योगपति थे। इन्होंने मोदी उद्योग गृह की स्थापना की। इन्होंने ही उत्तर प्रदेश के गाजियाबाद जिले में बेगमाबाद गाँव को मोदीनगर नामक एक औद्योगिक टाउनशिप का रूप दिया। इनको उद्योग एवं व्यापार के क्षेत्र में सन १९६८ में भारत सरकार ने पद्म भूषण से सम्मानित किया था। ये उत्तर प्रदेश राज्य से हैं।
नेपाल में एलजीबीटी अधिकार
नेपाल समलिंगी अधिकार और अन्य समान अधिकार (अंग्रेजी में: गे, बाइसेक्सुअल, ट्रांसजेंडर और इंटरसेक्स) (एलजीबीटीआई) अधिकार में न सिर्फ दक्षिण एशिया में अपितु पूरे विश्व में सबसे अधिक प्रगतिशील देशों में से एक है, जैसा कि देश ने अपने नए संविधान में समलिंगी अधिकार को मूल सिद्धांत के रूप में मान्यता दे दिया है।
नेपाल का वर्तमान का एलजीबीटीआई कानून विश्व के कुछ सबसे अधिक खुला कानून (ओपेन लॉ) में से एक है और एलजीबीटीआई की पहचान पाये नेपाली लोगों के लिए यह एक अधिकार का गुच्छा है।
नेपाल सरकार, जो २००७ में राजतंत्र को खत्म कर बनी थी ने कई अन्य नए कानून बनाये और साथ-साथ २००७ में समलैंगिक कानून को देश भर में कानूनन मान्य (लीगल) कर दिया। लैंगिक निर्धारण को स्पष्टता के साथ मान्य करते हुए नए कानून बनाये, जो पुराने संविधान में नहीं था। नया नेपाल का संविधान १६ सितम्बर २०१५ को संविधान सभा द्वारा अनुमोदित किया गया। इस संविधान में कई ऐसे प्रावधान सम्मिलित किये गए हैं जो एलजीबीटीआई लोगों से संबंध रखते हैं, जिनमे से कुछ ये हैं:
आइडिया सेल्युलर
आइडिया सेल्युलर भारत के विभिन्न राज्यों में एक वायरलेस टेलीफोन सेवाओं को संचालित करने वाली एक कंपनी है। इसका शुभारंभ १९९५ में टाटा, आदित्य बिड़ला समूह और एटी एंड टी के बीच एक संयुक्त उद्यम के रूप में हुआ था जब "विंग्स सेलुलर" जो मध्य प्रदेश, उत्तर प्रदेश पश्चिम और राजस्थान में सक्रिय थी का विलय कर दिया गया।
आरम्भ में जीएसएम क्षेत्र में यह बहुत ही सीमित थी, लेकिन २००४ में एस्कोटेल के अधिग्रहण से आइडिया वास्तव में एक अखिल भारतीय सेवा प्रदाता बन गया जिसकी उपस्थिति महाराष्ट्र, गोआ, गुजरात, आंध्र प्रदेश, मध्य प्रदेश, छत्तीसगढ़, उत्तर प्रदेश (पूर्व और पश्चिम), हरियाणा, केरल, राजस्थान और दिल्ली (राष्ट्रीय राजधानी क्षेत सहित) में थी।
कंपनी के आउटलेट "Idea n' U" बैनर के अधीन हैं। यह प्रीपेड ग्राहकों के लिए लचीले टैरिफ की योजना उपलब्ध करने वाली प्रथम कंपनी है। यह नगरीय क्षेत्रों में जीपीआरएस सेवाएं भी प्रदान करती है। वोडाफोन आइडिया नेटवर्क 31 अक्टूबर 2019 को सभी क्षेत्र में बदल सकेगा । आइडिया सेलुलर ने "सर्वश्रेष्ठ बिलिंग और ग्राहक सेवा समाधान" के लिए लगातार २ वर्षों तक जीएसएम एसोसिएशन पुरस्कार जीता।
प्रभु लाल भटनागर
प्रभुलाल भटनागर, (8 अगस्त, 1912 - 5 अक्टूबर, 1976) विश्वप्रसिद्ध भारतीय गणितज्ञ थे। इन्हें गणित के लैटिस-बोल्ट्ज़मैन मैथड में प्रयोग किये गए भटनागर-ग्रॉस-क्रूक (बी.जी.के) कोलीज़न मॉडल के लिये जाना जाता है।
जीवन
प्रभु लाल जी का जन्म कोटा, राजस्थान में 8 अगस्त, 1912 को हुआ था। इनके पिता कोटा के महाराजा के दरबार में उच्च-पदासीन थे। ये पांच भाइयों में दूसरे स्थान पर थे। इन्होंने अपनी आरंभिक शिक्षा रामपुरा में और आगे कोटा के हर्बर्टर कॉलिज से ली। इंटरमीडियेट परीक्षा के समय इनके पिता का देहान्त हो गया और तब इन्होंने मिल रही छात्रवृत्ति के द्वारा परिवार का पोषण व अपनी शिक्षा जारी रखी व इंटरमीडियेट में प्रथम स्थान प्राप्त करने पर लाला दयाकिशन गुप्ता, प्रधानाचार्य एवं निदेशक, शिक्षा विभाग, राजस्थान के प्रोत्साहन पर वे उच्च शिक्षा के लिये जयपुर गए, जहां के महाराजा कॉलिज से 1935 में विज्ञान स्नातक में प्रथम स्थान प्राप्त किया। ये स्थान इन्हें गणित व रासायनिकी क्षेत्र में मिला जिसके लिये इन्हें महाराजा फ़तेह सिंह स्वर्ण पदक, एवं आगरा विश्वविद्यालय की ओर से कृष्णा कुमारी देवी स्वर्ण पदक मिले। वहीं से विज्ञान स्नातकोत्तर भी किया। स्नातकोत्तर विषयों में आश्चर्यजनक परिणामों के लिये इन्हें महाराजा कॉलिज जयपुर से लॉर्ड नॉर्थ ब्रूक स्वर्ण पदक मिला। बाद में इनका विवाह आनंद कुमारी जी से संपन्न हुआ व राकेश, बृजेन्द्र, विनय एवं कमल नामक चार पुत्र व एक पुत्री कल्पना हुई।
शोध कार्य
घनिष्ठों की सिविल सेवाओं में जाने की सलाह पर ध्यान न देकर प्रभुलाल जी ने शोध पर जोर दिया। इनका शोध कार्य 1937 में इलाहाबाद विश्वविद्यालय से प्रारंभ हुआ जहां ये 1939 तक रहे। वहां इन्होंने गणित व भौतिकी में प्रयुक्त फ़ोरियर श्रेणी एवं एलाइड श्रेणी पर डॉ॰बेनी प्रसाद के संग कार्य किये। इनके शोध कार्य एरिक काम्के की पुस्तक में प्रकाशित हुए। इसके साथ ही इनके पर्यवेक्षक अमीय चरण बैनर्जी के संग संयुक्त जर्नल में भी प्रकाशित हुए। जानेमाने भौतिकशास्त्री मेघनाद साहा के संपर्क में आने के बाद इनका रुझान खगोलशास्त्र की ओर हुआ। 1939 में इन्होंने गणित में डी.फ़िल की उपाधि प्राप्त की। इस उपाधि के लिये लिखी थीसिस में इनका विषय रहा- सौर-मंडल का उद्गम।
डॉ॰भटनागर के इस अंतराल के कार्यों का उल्लेख मार्टिन डेविडसन की पुस्तक एटम्स टू स्टार्स, ऑल्टर रचित ऍस्ट्रोफिज़िक्स-खण्ड-दो, एवं ए.सी.बनर्जी द्वारा रीसेन्ट एड्वान्सेज़ इन गैलेक्टिक डायनैमिक्स में मिलते हैं। इलाहाबाद विश्वविद्यालय के विज्ञान संकाय द्वारा 1937-39 के अंतराल में हुए सर्वोत्तम अनुसंधान कार्यों के लिये ई.जी.हिल स्मारक पुरस्कार से सम्मानित किया गया। उसके बाद इन्होंने दिल्ली के सेंट स्टीफ़न कॉलिज में वहां के तत्कालीन प्रधानाचार्य, एस.एन.मुखर्जी का आमंत्रण स्वीकार किया व अगले 16 वर्ष व्यतीत किये। इस बीच ये व्हाइट द्वार्फ़ पर अपने स्वतंत्र व दौलत सिंह कोठारी के संग संयुक्त कार्य में संलग्न रहे।
फेलोशिप व सम्मान
1950 में प्रभु लाल जी भारतीय राष्ट्रीय विज्ञान अकादमी (इंडियन नेशनल साइंस एकैडमी) के फेलो मनोनीत हुए और 1955 में भारतीय विज्ञान अकादमी (इंडियन ऐकेडमी ऑफ साइंसेज़) के फैलो मनोनीत हुए। 1956 में इन्हें भारतीय विज्ञान संस्थान (इंडियन इन्स्टीट्यूट ऑफ साइंसेज), बंगलुरु से नवगठित गणित विभाग के प्रोफेसर पद का आमंत्रण मिला। वहां इन्होंने अपने शोध कार्य का विस्तार नॉन न्यूटोनियन फ्लुइड मैकेनिक्स के क्षेत्र में किया। 1962 में इन्हें भारतीय विज्ञान कांग्रेस संघ का अध्यक्ष चयनित किया गया। 1964, 1965 और 1968 में भारतीय गणित समाज (इण्डियन मैथेमैटिकल सोसाइटी) का तीन बार अध्यक्ष चुना गया। अपने शोध अनुसंधान के साथ साथ ही इन्होंने भारतीय राष्ट्रीय गणित ऑलंपियाड प्रतियोगिता की आधारशिला भी रखी। भारत को इनके अभूतपूर्व योगदानों के लिये भारत सरकार द्वारा इन्हें 26 जनवरी, 1968 को विज्ञान एवं अभियांत्रिकी के क्षेत्र में पद्म भूषण से सम्मानित किया था।
अंतिम वर्ष
1960 के दशक के आरंभ में इन्हें निचले मेरुदंड क्षेत्र में कुछ समस्या होने से अमरीका में आपरेशन करवाना पड़ा। उसके बाद 1969 में ये राजस्थान विश्वविद्यालय के उपकुलपति पद पर आसीन हुए और 1971 में हिमाचल प्रदेश विश्वविद्यालय, शिमला में वरिष्ठ प्रोफ़ेसर के पद पर नियुक्त हुए। 1973 में इनकी पत्नी की मृत्यु हुई। शिमला के वातावरण रास न आने के कारण इसी वर्ष अक्टूबर में ये संघ लोक सेवा आयोग से सदस्य रूप में दिल्ली में जुड़े। 1975 में इलाहाबाद में नवनिर्मित मेहता अनुसंधान संस्थान में निदेशक बने। 5 अक्टूबर, 1976 को हृदयाघात के कारण इन्होंने अपनी अंतिम श्वास ली।